# John David Washington

John David Washington (Los Angeles, 28 de juliol de 1984) és un actor i exjugador de futbol americà. Va jugar a l'equip de Morehouse College i va fitxar pel St. Louis Rams com a agent lliure el 2006. Va jugar quatre anys amb els Sacramento Mountain Lions com a corredor.
Com els seus pares (Denzel i Pauletta Washington), va començar una carrera al món de la interpretació. Va formar part del repartiment principal de la sèrie de comèdia d'HBO Ballers (2015–2019). Va interpretar Ron Stallworth a la pel·lícula BlacKkKlansman (2018), dirigida per Spike Lee, que li va valdre nominacions als Globus d'Or i als premis del Sindicat d'Actors de Cinema. Va protagonitzar la pel·lícula Tenet (2020), de Christopher Nolan.

## Biografia
### Infantesa

John David Washington va créixer al barri de Toluca Lake a Los Angeles (Califòrnia). És el més gran dels quatre fills dels actors Pauletta Pearson i Denzel Washington. Quan tenia set anys va aparèixer com un estudiant de Harlem a la pel·lícula Malcolm X de Spike Lee, que va protagonitzar el seu pare.
Va anar en una en l'escola Campbell Hall de Los Angeles, en què va formar part dels equips de futbol, bàsquet i atletisme de pista i camp.

### Carrera esportiva

A l'últim any a Morehouse College, Washington va batre diversos rècords en l'equip de futbol americà de l'escola.
Després de no ser seleccionat per la NFL, va fitxar pels St. Louis Rams el 1r de maig de 2006 com a agent lliure. Va ser alliberat el 31 d'agost del mateix any i al cap de tres dies va ser contractat com a part de l'equip de pràctiques. Va jugar pel Rhein Fire de Düsseldorf (Alemanya), de la NFL Europe, fora de temporada el 2007.
Va ser reclutat pels California Redwoods (que després serien els Sacramento Mountain Lions) de la United Football League el 2009. Va signar-ne el contracte el 18 d'agost. Va continuar a l'equip després que es traslladéssin a Sacramento (Califòrnia) fins al 2012, que la lliga es va acabar abruptament el mes d'octubre.

### Carrera d'actor

Washington va tornar a l'actuació el 2015 amb el paper de Ricky Jerret al drama Ballers. La sèrie va ser ben rebuda per la crítica i va continuar en antena durant cinc temporades fins al 2019. El setembre de 2017 va ser seleccionat per interpretar el protagonista del thriller de Spike Lee BlacKkKlansman, el detectiu Ron Stallworth. La pel·lícula va competir per la palma d'or al Festival de Cinema de Cannes de 2018, on es va estrenar el 14 de maig de 2018. La pel·lícula es va estrenar als Estats Units el dia que feia un any dels fets de Charlottesville. La pel·lícula va ser un èxit comercial i Washington va rebre nominacions als Globus d'Or i als premis del Sindicat d'Actors de Cinema.
El 2018 va aparèixer a Monsters and Men, All Rise i The Old Man and The Gun. El 2020 va protagonitzar la pel·lícula Tenet, de Christopher Nolan.

## Filmografia

| Any | Títol | Paper | Notes |
| 1992 | Malcolm X | Estudiant de la classe de Harlem | |
| 1995 | El diable amb un vestit blau | Nen amb un rifle de joguina | Sense acreditar |
| 2010 | El llibre d'Eli | N/A | Coproductor |
| 2015–2019 | Ballers | Ricky Jerret | Sèrie de televisió, repartiment principal; 47 episodis |
| 2017 | Love Beats Rhymes | Mahlik | |
| 2018 | Monsters and Men | Dennis Williams | |
| 2018 | All Rise | Richard «Bobo» Evans | |
| 2018 | BlacKkKlansman | Detectiu Ron Stallworth | |
| 2018 | The Old Man and The Gun | Tinent Kelley | |
| 2020 | Tenet | Protagonist | |
| Per anunciar | Born to Be Murdered | Beckett | Post-producció |
| Per anunciar | Malcolm & Marie | Malcolm | Post-producció |

## Premis i nominacions

| Any | Guardó | Categoria | Treball | Resultat |
| 2018 | Premis NAACP Image | Millor actor secundari en una sèrie de comèdia | Ballers | Nominat |
| 2018 | Premis IMDb STARmeter | Estrella emergent | Ell mateix | Guanyador |
| 2018 | Premis People's Choice | Estrella de pel·lícula dramàtica de 2018 | BlacKkKlansman | Nominat |
| 2019 | Globus d'Or | Millor actor en una pel·lícula dramàtica | BlacKkKlansman | Nominat |
| 2019 | Premis Satellite | Millor actor en una pel·lícula, comèdia o musical | BlacKkKlansman | Nominat |
| 2019 | Premis del Sindicat d'Actors de Cinema | Millor actor protagonista | BlacKkKlansman | Nominat |
| 2019 | Premis del Sindicat d'Actors de Cinema | Millor repartiment en una pel·lícula | BlacKkKlansman | Nominat |

## Referències

* ↑ Smith, Krista. «John David Washington on His Path from Pro Football to Ballers». Vanity Fair.
* ↑ Smith, Krista (2018-04-11). «John David Washington on His Path from Pro Football to Ballers». Vanity Fair. Consulta: 2018-04-16.
* ↑ Respers, Lisa. «Don't tell 'BlacKkKlansman's' John David Washington he's code-switching». CNN, 01-08-2018. [Consulta: 4 gener 2020].
* ↑ «Rams cut 11, including sixth-round pick», 31-08-2007. Arxivat de l'original el 25 de setembre 2009. [Consulta: 31 agost 2007]. It was widely speculated that John David Washington was a member of the St. Louis Rams but he never actually signed his contract due to a failed physical.
* ↑ «Rams sign seven to practice squad», 03-09-2007. Arxivat de l'original el 27 setembre 2007. [Consulta: 22 setembre 2018]. Arxivat 2007-09-27 a Wayback Machine.
* ↑ «John David Washington». [Consulta: 26 setembre 2018].
* ↑ «United Football League Signs 31 Players to California Redwoods' Roster», 18-08-2009. Arxivat de l'original el 21 agost 2009. [Consulta: 26 setembre 2018]. Arxivat 2009-08-21 a Wayback Machine.
* ↑ «Mountain Lions begin season with morning practice», 20-09-2012. [Consulta: 21 setembre 2012].
* ↑ «John David Washington», 2010. Arxivat de l'original el 9 desembre 2011. [Consulta: 26 setembre 2018].
* ↑ Andreeva, Nellie. «Dwayne Johnson's HBO Half-Hour Pilot 'Ballers' Picked Up To Series», 13-02-2014. [Consulta: 19 febrer 2014].
* ↑ «Ballers: Season 1». [Consulta: 7 agost 2018].
* ↑ Kroll, Justin; Kroll, Justin. «Spike Lee, Jordan Peele Team Up on KKK Crime Thriller ‘Black Klansman’» (en anglès), 08-09-2017. [Consulta: 30 juny 2021].
* ↑ «The 2018 Official Selection». [Consulta: 12 abril 2018].
* ↑ Debruge, Peter; Keslassy, Elsa (2018-04-12). «Cannes Lineup Includes New Films From Spike Lee, Jean-Luc Godard». Variety. Consulta: 2018-04-12.
* ↑ Siegel, Tatiana; Gardner, Chris (2018-05-14). «Cannes: Spike Lee's 'BlacKkKlansman' Draws 10-Minute Ovation». The Hollywood Reporter. Consulta: 2018-05-16.
* ↑ Staff. «'Vice,' 'The Assassination of Gianni Versace' lead 2019 Golden Globe nominations». Los Angeles Times, 06-12-2018. [Consulta: 6 desembre 2018].
* ↑ «BlacKkKlansman (2018) - Box Office Mojo» (en anglès). [Consulta: 29 setembre 2018].
* ↑ «Sundance Film Festival Unveils Full 2018 Features Lineup». Variety. 2017-11-29. Consulta: 2018-01-01.
* ↑ «John David Washington on Dad Denzel, Spike Lee's 'Black Klansman' and His Sundance Debut». The Hollywood Reporter. Consulta: 2018-01-21.
* ↑ Hipes, Patrick. «'Monsters And Men' Sundance First Look: "Can't You See What's Happening Out There?"», 18-01-2018. [Consulta: 21 gener 2018].
* ↑ Perez, Rodrigo. «'The Old Man And The Gun' Trailer: Robert Redford Will Act One Last Time For Director David Lowery», 05-06-2018. [Consulta: 5 juny 2018].
* ↑ Justin Kroll. «John David Washington to Star in Christopher Nolan's Next Film (EXCLUSIVE)». Variety.com, 19-03-2019. [Consulta: 4 gener 2020].
* ↑ «2018 NAACP Image Award Winners: Complete List». The Hollywood Reporter. 2018-01-14. Consulta: 2018-04-15.
* ↑ «John David Washington Receives IMDb STARmeter Award». [Consulta: 20 maig 2018].
* ↑ «2018 People's Choice Awards: Complete List of Nominations», 05-09-2018. [Consulta: 11 setembre 2018].
* ↑ Justine Browning. «John David Washington on BlacKkKlansman's powerful message receiving Golden Globe recognition», 06-12-2018.
* ↑ «2018 Awards Nominees». International Press Academy. Arxivat de l'original el 29 novembre 2018. [Consulta: 11 desembre 2018]. Arxivat 2018-11-29 a Wayback Machine.
* ↑ Patrick Hipes. «SAG Awards Nominations: ‘A Star Is Born', ‘Mrs. Maisel', ‘Ozark’ Lead Way – The Full List», 12-12-2018.